CELEX: 22014D0130
Language: hr
Date: 2014-06-27 00:00:00
Title: Odluka Zajedničkog odbora EGP-a br. 130/2014 od 27. lipnja 2014. o izmjeni Priloga XI. (Elektronička komunikacija, audiovizualne usluge i informacijsko društvo) Sporazumu o EGP-u

27.11.2014   
            
            
               HR
            
            
               Službeni list Europske unije
            
            
               L 342/36
            
         ODLUKA ZAJEDNIČKOG ODBORA EGP-a
   br. 130/2014
   od 27. lipnja 2014.
   o izmjeni Priloga XI. (Elektronička komunikacija, audiovizualne usluge i informacijsko društvo) Sporazumu o EGP-u
   ZAJEDNIČKI ODBOR EGP-a,
   uzimajući u obzir Sporazum o Europskom gospodarskom prostoru („Sporazum o EGP-u”), a posebno njegov članak 98.,
   budući da:
   
               (1)
            
            
               Uredbu (EU) br. 526/2013 Europskog parlamenta i Vijeća od 21. svibnja 2013. o Agenciji Europske unije za mrežnu i informacijsku sigurnost (ENISA) i o stavljanju izvan snage Uredbe (EZ) br. 460/2004 (1) treba uključiti u Sporazum o EGP-u.
            
         
               (2)
            
            
               Uredbom (EU) br. 526/2013 stavlja se izvan snage Direktiva (EZ) br. 460/2004 Europskog parlamenta i Vijeća (2), koja je uključena u Sporazum o EGP-u i koju stoga treba staviti izvan snage sukladno Sporazumu o EGP-u.
            
         
               (3)
            
            
               Prilog XI. Sporazumu o EGP-u trebalo bi stoga na odgovarajući način izmijeniti,
            
         DONIO JE OVU ODLUKU:
   Članak 1.
   Tekst točke 5.cp (Uredba (EZ) br. 460/2004 Europskog parlamenta i Vijeća) Priloga XI. Sporazumu o EGP-u zamjenjuje se sljedećim:
   „32013 R 0526: Uredba (EU) br. 526/2013 Europskog parlamenta i Vijeća od 21. svibnja 2013. o Agenciji Europske unije za mrežnu i informacijsku sigurnost (ENISA) i o stavljanju izvan snage Uredbe (EZ) br. 460/2004 (SL L 165, 18.6.2013., str. 41.).
   Za potrebe ovog Sporazuma tekst Uredbe tumači se uz sljedeće prilagodbe:
   
               (a)
            
            
               Osim ako u nastavku teksta nije drukčije određeno te neovisno o odredbama Protokola 1 uz Sporazum, podrazumijeva se da su pojmom ‚država članica/države članice’ i ostalim pojmovima iz Uredbe koji se odnose na javna tijela iz Uredbe uz značenje iz Uredbe obuhvaćene i države EFTA-e i njihova javna tijela. Stavak 11. Protokola 1 primjenjuje se.
            
         
               (b)
            
            
               Kada je riječ o državama EFTA-e, Agencija pomaže, kada je to prikladno, Nadzornom tijelu ili Stalnom odboru EFTA-e, ovisno o slučaju, pri obavljanju njihovih pripadajućih zadaća.
            
         
               (c)
            
            
               Sljedeći se stavak dodaje članku 6.:
               ‚5.   Države EFTA-e u potpunosti sudjeluju u Upravnom odboru i unutar njega imaju ista prava i obveze kao države članice Europske unije, osim prava glasa.’
            
         
               (d)
            
            
               Sljedeći se stavak dodaje članku 18.:
               ‚4.   Uredba (EZ) br. 1049/2001 za potrebe primjene ove Uredbe primjenjuje se i na sve dokumente Agencije koji se odnose na države EFTA-e.’
            
         
               (e)
            
            
               Sljedeći se stavak dodaje članku 19.:
               ‚12.   Države EFTA-e sudjeluju u doprinosu Unije iz stavka 1. Radi toga se postupci utvrđeni u članku 82. stavku 1. točki (a) i u Protokolu 32 uz Sporazum o EGP-u primjenjuju mutatis mutandis.’
            
         
               (f)
            
            
               Sljedeći se stavak dodaje članku 22.:
               ‚Iznimno od odredaba članka 12. stavka 2. točke (a) Uvjeta zaposlenja ostalih službenika, državljani država EFTA-e koji imaju sva prava kao državljani mogu se zaposliti na osnovi ugovora sa službom za zapošljavanje Agencije.’
            
         
               (g)
            
            
               Sljedeći se stavak dodaje članku 23.:
               ‚Države EFTA-e na Agenciju i njezine zaposlenike primjenjuju Protokol br. 7 o povlasticama i imunitetima Europske unije te primjenjiva pravila donesena u skladu s tim Protokolom.’”
            
         Članak 2.
   Tekstovi Uredbe (EU) br. 526/2013 na islandskom i norveškom jeziku, koji se objavljuju u Dodatku o EGP-u Službenom listu Europske unije, vjerodostojni su.
   Članak 3.
   Ova Odluka stupa na snagu 28. lipnja 2014., uz uvjet da su sve obavijesti iz članka 103. stavka 1. Sporazuma o EGP-u podnesene (3).
   Članak 4.
   Ova se Odluka objavljuje u odjeljku o EGP-u Službenog lista Europske unije i u Dodatku o EGP-u Službenom listu Europske unije.
   
      Sastavljeno u Bruxellesu 27. lipnja 2014.
      
         
            Za Zajednički odbor EGP-a
         
         
            Predsjednik
         
         Gianluca GRIPPA
      
   
   
      (1)  SL L 165, 18.6.2013., str. 41.
   
   
      (2)  SL L 77, 13.3.2004., str. 1.
   
   
      (3)  Ustavni zahtjevi nisu navedeni.